ການຮ້ອງເພງ hello ຂອງນາງ Adele ລົງ YouTube ອາດຕ້ອງໄດ້ເສຍຄ່າ ໃຊ້ຈ່າຍ ໃຫ້ແກ່ນາງ ກໍເປັນໄດ້
ການເຮັດເພງໃໝ່ໂດຍໃຊ້ເນື້ອຮ້ອງ ຄຳຕໍ່ຄຳນີ້ ແມ່ນອະນຸຍາດໃຫ້ເຮັດໄດ້ ແຕ່ການແປເພງ ແລະ ການດັດແປງ ເພງແມ່ນບໍ່ໄດ້ຮັບອິດສະລະພາບແບບດຽວກັນ.
ຫຼາຍໆຄົນ ມັກເພງຂອງນາງ Adele ແລະໃນບາງຄັ້ງ ພວກ ເຂົາເຈົ້າ ອັດວີດີໂອຂອງໂຕເອງ ໃນຂະນະທີ່ຮ້ອງເພງຕ່າງໆ ຂອງນາງ Adele ແລະ ນຳເອົາການບັນທຶກນັ້ນໄປລົງໃນ YouTube ມັນເປັນການກະທຳທີ່ໜ້າມ່ວນ ຊື່ນ ແຕ່ໃຫ້ລະວັງ ໄວ້ ຖ້າວີດີໂອ ຂອງທ່ານ ໄດ້ຮັບຄວາມນິຍົມຊົມຊອບ ຫຼາຍເກີນ ໄປ ທ່ານອາດຈະຕ້ອງໄດ້ຈ່າຍເງິນບາງສ່ວນໃຫ້ແກ່ນາງ Adele ຜູ້ສື່ຂ່າວ Rebecca Ward ມີລາຍງານກ່ຽວກັບເລື່ອງນີ້ ຊຶ່ງ ໄຊຈະເລີນສຸກຈະ ນຳມາສະເໜີທ່ານ ໃນອັນດັບຕໍ່ໄປ ເພງ  ຂອງນາງ Adele ຈາກອາລບ້ຳ ຊຸດ  ແມ່ນເພງໜຶ່ງທີ່ຂາຍດີສຸດ ຕະຫຼອດການ ພວກແຟນເພງຂອງນາງ Adele ຈາກທົ່ວໂລກ ໄດ້ຕອບສະໜອງ ດ້ວຍການບັນທຶກ ການຮ້ອງເພງ  ຂອງເຂົາເຈົ້າເອງ ໃນວົງການດົນຕີແລ້ວ ອັນນີ້ແມ່ນ ເອີ້ນວ່າ ນາງ Lydia Lee ເປັນນັກຮຽນຊັ້ນມັດທະຍົມ ຈາກເກົາຫຼີໃຕ້ ວີດີໂອ cover ຂອງເພງ Hello ແບບງ່າຍໆຂອງນາງ ທີ່ເປັນພາສາອັງກິດນັ້ນ ມີຜູ້ເຂົ້າໄປຊົມ ຫຼາຍກວ່າ 17 ລ້ານເທື່ອ ໃນ YouTube ນັກຮ້ອງຄົນໜຶ່ງ ທີ່ມີຊື່ວ່າ Sara’h ກໍມີຜູ້ເຂົ້າໄປຊົມວີດີໂອ cover ເພງ Hello ຂອງນາງ ທີ່ເປັນພາສາຝຣັ່ງ 5 ລ້ານເທື່ອ ສ່ວນຢູ່ໃນປະເທດເຄັນຢາ ນັກຮ້ອງທີ່ມີຊື່ວ່າ Dela ກໍໄດ້ໂພສເພງ Hello ທີ່ເປັນພາສາ Swahili ແລະເພງຂອງນາງ ໄດ້ມີຜູ້ເຂົ້າໄປຟັງ ປະມານ 500,000 ຄັ້ງ ແຕ່ວ່າ ວີດີໂອ cover ຂອງເພງ Hello ເປັນພາສາອັງກິດ ໃນ You Tube ທີ່ມີຄົນເຂົ້າ ໄປຟັງຫຼາຍທີ່ສຸດ ແມ່ນຂອງ ທ້າວ Leroy Sanchez ລາວເປັນນັກດົນຕີ ຈາກເຂດ Basque ຂອງປະເທດສະເປນ ແລະວີດີໂອ ເພງ Hello ຂອງລາວ ໄດ້ມີຜູ້ເຂົ້າໄປຊົມ ແລ້ວ ຫຼາຍກວ່າ 25 ລ້ານເທື່ອ ນາງ Karen Rodriguez ຈາກນະຄອນ Miami ເຮັດວຽກຢູ່ທີ່ໂຮງແຮມແຫ່ງໜຶ່ງ ແຕ່ ນາງ ມີຄວາມໄຝ່ຝັນຢາກມີອາຊີບເປັນນັກຮ້ອງ ນາງໄດ້ເຂົ້າການແຂ່ງຂັນ ໃນລາຍການ American Idol ຊຶ່ງເປັນລາຍການສຳ ລັບພວກທີ່ປາດຖະໜາ ຢາກເປັນນັກຮ້ອງ ທີ່ຈະ ໄດ້ຮັບຄວາມສົມໃຈ ນາງ Rodriguez ໄດ້ເຮັດວີດີໂອ ໃນການຮ້ອງເພງ Hello ເປັນພາສາອັງກິດ ແລະພາສາ ສະເປນ ດ້ວຍຕົວນາງເອງ ໃນສັບປະດາແລ້ວນີ້ ເພງພາສາສະເປນຂອງນາງ ໄດ້ມີຜູ້ເຂົ້າ ໄປຊົມ ໃນ YouTube ຫຼາຍກວ່າ 8 ລ້ານ 5 ແສນເທື່ອແລ້ວ ນາງ Rodriguez ຄິດວ່າ ເພງທີ່  ຈະຊ່ອຍໃຫ້ ນາງ ພົບກັບພວກຜູ້ຊົມເພງຂອງນາງ ການເຮັດເພງໃໝ່ໂດຍໃຊ້ເນື້ອຮ້ອງ ຄຳຕໍ່ຄຳນີ້ ແມ່ນອະນຸຍາດໃຫ້ເຮັດໄດ້ ແຕ່ການແປເພງ ແລະ ການດັດແປງເພງ ແມ່ນບໍ່ໄດ້ຮັບເສລີ ພາບແບບດຽວກັນ ສະນັ້ນ ຖ້າທ່ານເຮັດວີດີໂອ ການຮ້ອງເພງ Hello ໃນພາສາອື່ນ ດ້ວຍຕົວທ່ານເອງ ທ່ານ ອາດຈະເປັນໜີ້ ນາງ Adele ຈຳນວນໃດໜຶ່ງ ກໍເປັນໄດ້